Jeg deler representanten Løviks utålmodighet etter å se den rød-grønne fiskeripolitikken i praksis. Jeg vil bare nok en gang forsikre om at den skal føre til en god konkurransekraft og legge til rette for god lønnsomhet i vår fiskerinæring. Jeg vil også på det sterkeste avvise at usikkerhet rundt fiskeripolitikken skulle kunne danne grunnlag for permitteringsvarsler.